**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 06.02.2023**

**Prítomní členovia komisie:** Jozef Nagy, Angéla Jágerová, Peter Andrássy, Kitti Cédl Zima, Štefan Valocsay, Tímea Sujová, Marián Bölcs

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti občanov**
3. **Rôzne**
4. **Záver**

**K bodu 1)**

Predseda výboru Jozef Nagy oboznámil prítomných členov s návrhom viacročného programového rozpočtu mesta Šamorín na r. 2023-2025.

Rozhodujúci podiel na bežných príjmoch mesta majú podielové dane, miestne dane ( daň z nehnuteľnosti, za odvoz odpadu, za rozvoj za výherné a nevýherné automaty, daň za psa), nedaňové príjmy ( poplatky za hazardné hry, správne poplatky, nájomné za parkovanie, atď.).Bežné výdavky sú na úrovni predošlého roku. Zvýšené boli náklady na energiu.

Výbor prerokoval návrh, ktorý bol zostavený v zmysle zákona o rozpočtových pravidlách.

Návrh viacročného rozpočtu mesta na r. 2023-2025 výbor odporúča schváliť na MsZ v Šamoríne.

Angela Jágerová, ako členka sociálnej komisie informovala členov Výboru o potrebe aktualizácií obsahu VZN o jednorazovej dávky v hmotnej núdzi, finančnej pomoci a príspevkov občanom mesta. Zmeny by sa mali týkať hlavne jednorazových dávok a stravovania dôchodcov.

Výbor m.č. Mliečno odporúča materiál návrh schváliť na MsZ v Šamoríne.

**Návrh na schválenie VZN č. 2/2023 o financovaní školských zariadení**

Predseda výboru Jozef Nagy informoval členov o návrhu, ktorý bol vypracovaný na základe predpisov, ktorý určuje výšku dotácie na prevádzku a mzdy na žiaka ZUŠ, dieťa materskej školy a školského zariadenia na príslušný kalendárny rok

Výbor m.č. Mliečno odporúča návrh schváliť na MsZ v Šamoríne.

**Návrh na schválenie VZN č. 3/2023 o dočasnom parkovaní na vymedzených úsekoch na území mesta Šamorín**

Zvýšenie úhrad za dočasné parkovanie je potrebné z dôvodu nárastu cien vo všetkých oblastiach hospodárstva, dôsledkom čoho zdražela výstavba a oprava miestnych komunikácií a údržba verejných priestorov.

Výbor m.č. Mliečno odporúča návrh schváliť na MsZ v Šamoríne.

**Návrh na schválenie prenájmu nehnuteľného majetku mesta v k.ú. Bučuháza**

**Jozef Szabados**, bytom Hlavná 2000/66/A, Šamorín požiadal o prenájom časti pozemkov o celkovej výmere 462m2 ako orná pôda a 517m2 ako zastavaná plocha v k.ú.Bučuháza, situovaných v tesnom susedstve jeho rodinného domu. Účelom prenájmu je skutočnosť, že uvedené parcely dlhodobo udržiava.

Výbor m.č. Mliečno po posúdení žiadosti odporúča návrh schváliť.

**Návrh na schválenie prevodu nehnuteľného majetku mesta v k.ú.Mliečno**

**Ozogány Katalin,** Prvá u.Mliečno – podala žiadosť o odkúpenie pozemku /152m2/, ktorý dlhodobo  udržiava a užíva na záhradkárske účely.

Výbor m.č. Mliečno odporúča odpredaj a predložiť na schválenie na MsZ Šamorín.

**K bodu 2)**

**Žiadosť – Karol Dégner**, bytom Bratislavská 82, Šamorín podal žiadosť o možnosť odkúpenia pozemkov v k.ú. Mliečno, vedených na LV č.870, ktoré rodina viac desaťročí užíva a sú situované v oplotenom areáli ich rodinného domu.

Výbor m.č. Mliečno odporúča odpredaj a predložiť na schválenie na MsZ Šamorín.

**Žiadosť** - **Bekő Tibor a Valéria,** Slnečná 19, Šamorínv zastúpení Štefan Andrássy žiadajú o vyjadrenie sa k projektovej dokumentácie pre povolenie stavby „Skladová hala – prístavba“ v k.ú. Bučuháza parc.č. 221/1, 221/14.

Výbor m.č. Mliečno odporúča postupovať v súlade územným plánom mesta.

**Žiadosť – Jozef Borbély,** Dolná ulica 183/11, Mliečno podal žiadosť o obmedzenie prejazdu nákladných vozidiel vychádzajúcich z poľnohospodárskeho družstva Donau farm Šamorín, s.r.o., z toho dôvodu, že pracovné stroje a nákladné vozidlá prechádzajú cez ulicu Dolná veľmi znečisťujú cestu pred jeho rodinným domom vrátane plotu a parkujúcich vozidiel.

Výbor m.č. Mliečno nepodporuje obmedzenie dopravy a žiada o opravu cesty na ul. Dolná, Mliečno.

**Petícia** – občania Bučuháza, v zastúpení Dušana Kozára, žiadajú o ukľudnenie dopravy a vybudovanie chodníka a cyklotrasy v Bučuházi. Žiadajú aj o umiestnenie 2 ks spomaľovačov v obci a o zrušenie značenia „Zákaz vjazdu pre nákladné vozidlá“ v Šámote.

Mesto sa zaoberá s poblematikou, nechalo vyhotoviť projekt na chodník pozdĺž Bučuháza. Nákladnú dopravu treba riešiť komplexne so Šámotom t.j. obchádzkou obytnej zóny v Šámote.

Výbor m.č. Mliečno doporučuje pokračovať v riešení problematiky s odborníkmi.

**K bodu 3)**

Peter Andrássy - na križovatke Vnútorná – Hrušovská ul. vodiči nerešpektujú tzv. pravidlo pravej ruky a preto navrhol osadenie dopravného značenia na tejto križovatke al. upresniť hlavný smer premávky.

Marián Bölcs – ako predseda Dobrovoľného hasičského zboru Mliečno informoval prítomných o uskutočnenej výročnej členskej schôdzi, a o tom, že dňa 18.2.2023 DHZ v Mliečne usporiada tradičný fašiangový sprievod „Dőrejárás“.

Štefan Valocsay –reprezentačný ples, ktorý organizoval TJ Mliečno bol veľmi úspešný a v tejto tradícii by chceli pokračovať naďalej

**K bodu 4)**

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

Zapísala: Mária Óvári predseda Výboru m.č. Mliečno